1983L0129 — DA — 15.06.1989 — 002.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

RÅDETS DIREKTIV

af 28. marts 1983

om indførsel i medlemsstaterne af visse sælungeskind og varer heraf

(83/129/EØF)

RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, særlig artikel 235, under henvisning til forslag fra Kommissionen, under henvisning til udtalelse fra Europa-Parlamentet ( 1 ), under henvisning til udtalelse fra Det økonomiske og sociale Udvalg ( 2 ), og ud fra følgende betragtninger: ud fra følgende betragtninger: Europa-Parlamentet har truffet beslutning om handel i Fællesskabet med sælprodukter og i særdeleshed produkter fra grønlandssælunger og klapmydsunger; i flere medlemsstater findes der allerede frivillige eller lovfæstede foranstaltninger til begrænsning af import eller markedsføring af skind og grønlandssælunger (whitecoats) og klapmydsunger (bluebacks); i én medlemsstat skal alle sælprodukter allerede mærkes; forskellige undersøgelser har givet anledning til tvivl med hensyn til bestandene af grønlandssæler og klapmydser, især for vå vidt angår konsekvenserne af den ikke-traditionelle jagt for bevarelse af klapmydsbestandene; udnyttelsen af sæler og af andre arter under hensyn til artens fortsatte beståen og til naturens balance er en naturlig og legitim beskæftigelse og udgør i visse egne af verden en vigtig del af den traditionelle livsform og økonomi; den traditionelle jagt, som drives af Inuitbefolkningerne, er ikke rettet mod sælungerne, og det må derfor undgås, at disse befolkningsgruppers interesser rammes; det er ønskeligt, at det foretages mere indgående undersøgelser af de videnskabelige aspekter og følgerne af jagten på grønlandssælunger og klapmydsunger; indtil resultaterne af dise undersøgelser foreligger, bør der træffes eller opretholdes midlertidige foranstaltninger i overensstemmelse med resolution af 5. januar 1983 ( 3 ) vedtaget af Rådet og repræsentanterne for medlemsstaternes regeringer; det er konstateret, at jagten på sælunger allerede er blevet begrænset noget; Rådet har opfordret Kommissionen til under sine fortsatte kontakter med de berørte lande til stadighed at tilstræbe løsninger, der kan gøre en importbegrænsning overflødig; Rådet vil undersøge situationen på ny på grundlag af en rapport, som Kommissionen vil forelægge det inden 1. september 1983 — UDSTEDT FØLGENDE DIREKTIV:

Artikel 1

1. Medlemsstaterne træffer alle nødvendige foranstaltninger eller opretholder sådanne foranstaltninger for at sikre, at de i bilaget anførte varer ikke indføres i erhvervsøjemed til deres område.

2. De underretter straks Kommissionen herom.

▼M2

Artikel 2

Dette direktiv anvendes fra den 1. oktober 1983.

▼B

Artikel 3

Dette direktiv finder kun anvendelse på varer, som ikke hidrører fra den traditionelle fangst, som drives af Inuit-befolkningerne.

Artikel 4

Dette direktiv er rettet til medlemsstaterne.

BILAG



Nr. Position i den fælles toldtarif Varebeskrivelse 1 ex 43.01 ex 43.02 A Rå pelsskind og pelsskind, garvede eller beredte (herunder pelsskind eller dele af pelsskind, sammensyede til plader, kors, o. lign.): — af grønlandssælunger (»whitecoats«), — af klapmydsunger (»blue-backs«) 2 ex 43.03 Varer af pelsskind omhandlet i nr. 1

( 1 ) EFT nr. C 334 af 20. 12. 1982, s. 132.

( 2 ) EFT nr. C 346 af 31. 12. 1982, s. 1.

( 3 ) EFT nr. C 14 af 18. 1. 1983, s. 1.